Mkoa wa Pwani ni kati ya mikoa nane ya Kenya ukipakana na Bahari Hindi, Tanzania na mikoa ya Kenya ya Bonde la Ufa , Mashariki na Kaskazini-Mashariki. Makao makuu ya mkoa yapo Mombasa. Mkoani kuna wilaya zifuatazo (makao makuu katika mabano): Wilaya ya Lamu (Lamu) Wilaya ya Mto Tana (Hola) Wilaya ya Malindi (Malindi) Wilaya ya Kilifi (Kilifi) Wilaya ya Mombasa (Mombasa) Wilaya ya Kilindini (Mombasa) Wilaya ya Kwale (Kwale) Wilaya ya Kaloleni (Kaloleni) Wilaya ya Kinango (Kinango) Wilaya ya Taita-Taveta (Voi) Mombasa ndipo ilipo bandari kuu ya Kenya. Kuna maeneo muhimu ya utalii kama Malindi na sehemu za pwani kusini (Diani)na kaskazini (Kikambala) ya Mombasa. Eneo la Voi katika mkoa wa Pwani ni maarufu kwa kulima makonge. Pwani la Kenya ni nchi ya miji ya Waswahili hasa. Miji hii kama vile Lamu, Mombasa, Malindi, na mengi mengine iliyokuwa vituo vya biashara ya kimataifa tangu zaidi ya miaka 1000 iliyopita. Upepo wa monsuni ulibeba jahazi kutoka Uarabuni, Uajemi hata Bara Hindi kwenda pwani la Afrika ya Mashariki.